Обавештење за пољопривредне произвођаче

Обавештавају се пољопривредни произвођачи:

1. Да је Министарство пољопривреде, шумарства и водопривреде и Дански програм за развој воћарства у јужној Србији Fruit & Berries расписали КОНКУРС за Коришћење подстицаја за подршку руралном развоју кроз инвестиције у примарној производњи за подизање производних засада воћа, и то: вишње, шљиве, трешње, јагоде , малине, купине и боровнице у 2013/2014.години. 

Рок за подношење пријава је 09.05.2014.године. 

2. . Да је Министарство пољопривреде, шумарства и водопривреде и Дански програм за развој воћарства у јужној Србији Fruit & Berries расписали КОНКУРС за коришћење подстицаја мерама руралног развоја кроз инвестиције у произвођачко прерађивачке капацитете у вези засада вишње, трешње, шљиве, јагоде, малине, купине и боровницу 2014. години 

Подстицаји се одобравају за инвестициjе у набавку прихватљиве нове: 

1) механизације за садњу и уклањање остатака након резидбе воћа; 

2) механизације и опреме за заштиту воћа од болести, штеточина, корова, града и хладноће; 

3) машина и опреме за наводњавање воћа; 

4) механизације и опреме за бербу воћа; 

5) опреме, односно материјала за воћарску производњу у заштићеном простору; 

6) трактора, мотокултиватора и прикључних машина и оруђа намењених употреби у воћарству; 

7) опреме за прање, пребир, калибрирање, избијање, класирање, чување, паковање, сортирање, сушење, полирање и паковање воћа; бокс палете као и рам палете за складиштење воћа у хладњачама; 

8) расхладне и погонске опреме и делова опреме за хладњаче са панелима; 
Рок за подношење пријава је 09.05.2014.године. 

За све ближе информације обратите се служби за пољопривреду, канцеларија бр.13 Градске управе Врање. 

                                                                                                       Стручна служба Градске управе 
